PROVEDBENI PROGRAM GRADA ILOKA

za razdoblje 2025.- 2029. godine

 ![[Ilok]]()

**PREDGOVOR**

Ilok, najistočnija točka Republike Hrvatske, smješten na obroncima Fruške gore i na desnoj obali Dunava, grad je bogate povijesti, kulturne baštine i vinarske tradicije. Svojim geografskim položajem i prirodnim ljepotama Ilok je most između istočne i zapadne Europe.

Ilok je multinacionalna i multikonfesionalna sredina u kojoj žive Hrvati i pripadnici drugih nacionalnih manjina, među kojima je najbrojnija slovačka zajednica. Slovaci su svojom bogatom kulturnom poviješću i nasljeđem utkali prepoznatljiv trag u život grada, tvoreći mozaik kultura po kojem je Ilok prepoznatljiv. U gradu djeluju tri vjerske zajednice – katolička, evangelička i pravoslavna – koje svojim uvažavanjem i suživotom dodatno obogaćuju društveni i kulturni život.

Kulturna baština Iloka čini ga jednim od dragulja hrvatskog istoka. Poseban značaj ima obnovljena srednjovjekovna jezgra s impozantnim zidinama, samostanom sv. Ivana Kapistrana, Žitnicom, Podrumarovom kućom i Muzejom obitelji Odescalchi, što daje snažan temelj razvoju kulturnog i povijesnog turizma. Uz to, Ilok je stoljećima poznat kao grad vina, a sve veći broj vinarija danas značajno doprinosi razvoju i vinarstva i turizma, potvrđujući Ilok kao središte eno-gastronomske ponude regije.

Razvoj našeg grada usmjeren je na jačanje gospodarstva, aktiviranje Poslovne zone te iskorištavanje strateškog položaja Iloka s četiri međunarodna granična prijelaza. Ove prednosti otvaraju nove mogućnosti za poduzetnike, poljoprivrednike i sve naše građane.

Snaga Iloka leži u zajedništvu i suradnji gradskih institucija – Dječjeg vrtića, Gradske knjižnice, Muzeja grada Iloka, Javne vatrogasne postrojbe i Gradskog društva Crvenog križa – zajedno s aktivnim sudjelovanjem građana. Samo zajedničkim naporima možemo graditi Ilok kao grad poželjan za život – ugodan, siguran i otvoren za sve generacije.

Gradska uprava i gradonačelnica su javni servis građana – uvijek otvoreni za suradnju, uvažavanje prijedloga, ideja i kritika, jer je upravo partnerski odnos s građanima ključan za daljnji napredak našeg grada.

Sa posebnom zahvalnošću i čašću, ali i uz veliku odgovornost, kao novoizabrana gradonačelnica želim u predstojećem četverogodišnjem mandatu, u suradnji sa svim lokalnim institucijama, ustanovama, poduzećima i građanima, ostvariti svoj predizborni program i time osigurati daljnji razvoj Iloka i bolju kvalitetu života svih naših sugrađana.

Sadržaj

[1. Uvod 1](#_Toc209420489)

[1.1. Kontekst izrade Provedbenog programa Grada Iloka 1](#_Toc209420490)

[1.2. Zakonodavni okvir 1](#_Toc209420491)

[1.3. Strateški okvir 2](#_Toc209420492)

[2. Osnovni podaci o Gradu 3](#_Toc209420522)

[2.1. Položaj i smještaj 3](#_Toc209420523)

[2.2. Stanovništvo 4](#_Toc209420524)

[3. Misija i vizija Grada 4](#_Toc209420525)

[4. Gradska uprava 4](#_Toc209420526)

[4.1. Organizacijska struktura Grada Iloka 5](#_Toc209420527)

[4.2. Proračun Grada Iloka 5](#_Toc209420528)

[5. Opis izazova i razvojnih potreba koje će se adresirati provedbenim programom 5](#_Toc209420529)

[6. Popis prioriteta djelovanja u području nadležnosti samoupravne jedinice s obrazloženjem njihova odabira 6](#_Toc209420530)

[7. Popis mjera za provedbu odabranih posebnih ciljeva s ključnim aktivnostima i pripadajućim pokazateljima rezultata 8](#_Toc209420531)

[8. Okvir za praćenje i izvještavanje 18](#_Toc209420532)

[8.1. Praćenje i izvještavanje 18](#_Toc209420533)

#

# **1. Uvod**

## 1.1. Kontekst izrade Provedbenog programa Grada Iloka

Provedbeni programi jedinica lokalne samouprave predstavljaju kratkoročne akte strateškog planiranja koji detaljno razrađuju i osiguravaju postizanje primjenjivih ciljeva iz srednjoročnih strateških akata. Oni također stvaraju jasnu poveznicu s proračunom jedinice lokalne samouprave te se donose za trajanje mandata izvršnog tijela jedinice i vrijede isključivo za to razdoblje.

U kontekstu izrade ovog Provedbenog programa, važno je istaknuti povezanost s važećim strateškim dokumentima na različitim razinama:

* **Lokalna razina – Grad Ilok:**
	+ Strategija zelene urbane obnove (SZUO) 2024.–2033. – fokus na održivi razvoj urbane zelene infrastrukture, obnovu povijesne jezgre i energetsku učinkovitost.
	+ Strategija razvoja turizma Grada Iloka 2019.–2025. – okvir za valorizaciju kulturne i prirodne baštine te razvoj turističke destinacije.
* **Županijska razina – Vukovarsko-srijemska županija:**
	+ Plan razvoja Vukovarsko-srijemske županije 2021.–2027. – usmjeren na demografiju, obrazovanje, zapošljavanje, infrastrukturu i održivi razvoj regije.
* **Nacionalna razina – Republika Hrvatska:**
	+ Nacionalna razvojna strategija Republike Hrvatske do 2030. – definira opći okvir razvoja u području poljoprivrede, ruralnog razvoja, infrastrukture i klimatskih promjena.
	+ Strategija poljoprivrede do 2030. – posebno važna za konkurentnost, ekološku poljoprivredu i povezivanje ruralnih sektora s turizmom i gastronomijom.

Ovaj Provedbeni program Grada Iloka razvijen je u skladu s navedenim strateškim dokumentima, usklađujući lokalne ciljeve s prioritetima županijske i nacionalne razine, kako bi se osigurala cjelovita i koordinirana provedba aktivnosti te održivi razvoj grada.

## 1.2. Zakonodavni okvir

Provedbeni program Grada Iloka predstavlja kratkoročni strateški dokument kojim se definiraju ciljevi, prioriteti, mjere i razvojni projekti Grada za mandatno razdoblje 2025. – 2029. godine. Program je usklađen s višim strateškim dokumentima, uključujući Nacionalnu razvojnu strategiju Republike Hrvatske do 2030. godine, te s relevantnim zakonima i uredbama koji uređuju sustav strateškog planiranja i upravljanja razvojem u Republici Hrvatskoj.

Zakonska osnova za izradu i provedbu Provedbenog programa Grada temelji se na:

* **Zakonu o sustavu strateškog planiranja i upravljanja razvojem Republike Hrvatske** („Narodne novine“, broj 123/17) u novijoj verziji s izmjenama i dopunama („Narodne novine“, broj 151/22),
* **Uredbi o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave** („Narodne novine“, broj 37/23).

Provedbeni program obuhvaća:

* definirane ciljeve i prioritete razvoja Grada za razdoblje 2025.–2029.,
* konkretne mjere i razvojne projekte usklađene s nacionalnim i lokalnim strateškim smjernicama,
* mehanizme praćenja provedbe i vrednovanja učinaka, u skladu sa zakonom i uredbom.

Ovim programom Grad Ilok osigurava sustavno i plansko upravljanje razvojem, te transparentno praćenje i izvješćivanje o ostvarivanju strateških ciljeva za dobrobit građana i održivi razvoj lokalne zajednice.

## 1.3. Strateški okvir

Na razini Vukovarsko-srijemske županije, temeljni strateški dokument je **Plan razvoja Vukovarsko-srijemske županije za razdoblje 2021.–2027. godine** (Plan razvoja VSŽ**)**, koji predstavlja provedbeni okvir za ostvarenje ciljeva Nacionalne razvojne strategije Republike Hrvatske do 2030. godine. U nastavku su prikazani strateški i posebni ciljevi:

**Strateški cilj 1: Konkurentno i inovativno gospodarstvo**

* 1.1. Jačanje konkurentnog, održivog i resursno učinkovitog gospodarstva temeljenog na znanju i tehnologiji
* 1.2. Razvoj i unaprjeđenje održivog turizma i kulture

**Strateški cilj 2: Obrazovani i zaposleni ljudi**

* 2.1. Stvaranje uvjeta za razvoj stabilnog tržišta rada
* 2.2. Unaprjeđenje sustava odgoja i obrazovanja

**Strateški cilj 3: Zdrav, aktivan i kvalitetan život**

* 3.1. Unaprjeđenje sustava sporta i promocija aktivnog življenja
* 3.2. Jačanje zdravstvene i socijalne skrbi i promicanje zdravog načina života
* 3.3. Jačanje socijalne solidarnosti i odgovornosti

**Strateški cilj 4: Demografska revitalizacija i bolji položaj obitelji**

* 4.1. Stvaranje uvjeta za demografsku revitalizaciju

**Strateški cilj 5: Sigurnost za stabilan razvoj**

* 5.1. Unaprjeđenje sustava za jačanje otpornosti na krize

**Strateški cilj 6: Ekološka i energetska tranzicija za klimatsku neutralnost**

* 6.1. Unaprjeđenje energetske učinkovitosti, neovisnosti i poticanje tranzicije prema obnovljivim izvorima energije i čistoj energiji

6.2. Unaprjeđenje sustava zaštite okoliša, održivog upravljanja prirodnim resursima i poticanje integracije zelene infrastrukture

**Strateški cilj 7: Samodostatnost u hrani i razvoj biogospodarstva**

* 7.1. Povećanje konkurentnosti, otpornosti i održivosti poljoprivrede i prehrambeno-prerađivačkog sektora

**Strateški cilj 8: Održiva mobilnost**

* 8.1. Poboljšanje prometne povezanosti, povezane i ostale infrastrukture

**Strateški cilj 9: Digitalna tranzicija društva i gospodarstva**

* 9.1. Integracija digitalne tehnologije u društvo i gospodarstvo

**Strateški cilj 10: Razvoj potpomognutih područja i područja s razvojnim posebnostima**

* 10.1. Unaprjeđenje kvalitete života na ruralnom području

**Strateški cilj 11: Jačanje regionalne konkurentnosti**

* 11.1. Jačanje pozicije regionalnog gospodarstva i pametna specijalizacija s naglaskom na šumarstvo i drvno-prerađivački sektor
* 11.2. Poboljšanje sustava održivog upravljanja razvojem i ulaganja u razvoj pametnih gradova i sela

# **2. Osnovni podaci o Gradu**

## 2.1. Položaj i smještaj

Grad Ilok, najistočniji je grad Republike Hrvatske, koji zbog svojih prirodnih resursa i geografskog položaja može ostvariti razmjerno dinamičan gospodarski razvoj i rast u narednim godinama. Ilok pripada Vukovarsko-srijemskoj županiji koja je smještena na krajnjem sjeveroistoku Republike Hrvatske. Leži u međuriječju, između Dunava i Save, i zauzima dijelove povijesnih pokrajina istočne Slavonije i zapadnog Srijema. Područje Grada obuhvaća četiri naselja: Ilok, Bapska, Mohovo i Šarengrad.

## 2.2. Stanovništvo

Grad Ilok je po popisu stanovništva 2021. godine na površini od 129 km² imao 5.045 stanovnika, što predstavlja 3,53% od ukupnog broja stanovnika Vukovarsko-srijemske županije, odnosno 0,13% od ukupnog broja stanovnika Hrvatske. Gustoća naseljenosti u Iloku je 39,1 stanovnika / km ².

# **3. Misija i vizija Grada**

Grad Ilok usmjeren je na stvaranje uvjeta za kvalitetan život svih svojih građana u sredini koja treba biti gospodarski snažna, kulturno živa, ekološki održiva i infrastrukturno razvijena.

Kroz ulaganja u suvremene javne usluge, snažno gospodarstvo, uređene gradske i ruralne prostore te bogatu kulturološku i turističku ponudu, Ilok postaje grad po mjeri čovjeka otvoren studentima, poduzetnicima, kreativcima, turistima i svima koji u njemu žele živjeti i raditi.

Vizija Iloka temelji se na zajedničkom radu lokalne vlasti, institucija i građana. Dugoročni razvoj traži uključivanje cijele zajednice jer je upravo suradnja ključ uspjeha. Ilok se razvija kao pametan i održiv grad kroz:

* ulaganja u komunalnu infrastrukturu,
* digitalizaciju javne uprave,
* razvoj sportskih i rekreativnih sadržaja,
* poboljšanje prometne povezanosti i sigurnosti.

Cilj je stvoriti grad koji je ugodan za život, konkurentan za poslovanje i atraktivan za posjetitelje.

# **4. Gradska uprava**

Grad Ilok ustrojstveno se sastoji od Gradonačelnice Grada Iloka, Jedinstvenog upravnog odjela, te Gradskog vijeća. Grad broji 14 stalno zaposlenih i 2 osobe zaposlene na projektu. Grad Ilok u samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

 - uređenje naselja i stanovanje,

 - prostorno i urbanističko planiranje,

 - komunalno gospodarstvo,

- brigu o djeci,

 - socijalnu skrb,

- primarnu zdravstvenu zaštitu,

- odgoj i predškolsko obrazovanje,

 - kulturu, tjelesnu kulturu i šport,

- zaštitu potrošača,

- zaštitu i unapređenje prirodnog okoliša,

 - protupožarnu i civilnu zaštitu,

- promet na svom području,

- ostale poslove sukladno posebnim zakonima

## 4.1. Organizacijska struktura Grada Iloka

## 4.2. Proračun Grada Iloka

Prijedlog proračuna Grada Iloka za 2025. godinu i projekcija za 2026. i 2027. sastavljen je temeljem činjenica vezanih za prihode Grada Iloka. Proračun se sastoji od općeg i posebnog dijela, te plana razvojnih programa kako je propisano člankom 16. Zakona o proračunu. Opći dio proračuna čini Račun prihoda i rashoda i Račun financiranja. Plan proračuna za 2025. godinu iznosio bi 7.694.812,00 €. U 2026. godini planira se proračun u iznosu 8.253 437,00 € te u 2027. godini 8.253 437,00 €.

# **5.** **Opis izazova i razvojnih potreba koje će se adresirati provedbenim programom**

Depopulacija manjih gradova i općina, uz istovremeni porast stanovništva u velikim urbanim središtima, posebno je izražena u slabije razvijenim zemljama. Taj prostorni nesrazmjer rezultat je dugotrajnih negativnih procesa - od posljedica ratova, preko centralizacije i niskog nataliteta, do demografskog starenja.

Digitalizacija gradova i uvođenje novih javnih usluga i servisa mogu pridonijeti ravnoteži gospodarskog i društvenog kapitala, osobito u ruralnim sredinama. Ključan korak pritom je smanjenje prometne izoliranosti korištenjem suvremenih tehnologija i jačanjem javnog prijevoza, uz institucionalnu potporu infrastrukturnom razvoju. Time se stvaraju kvalitetniji i privlačniji uvjeti za život izvan velikih gradova.

Društvene inovacije mogu uspjeti samo ako su utemeljene na lokalnoj suradnji, društvenoj uključenosti i transparentnosti u upravljanju. Revitalizacija ruralnih područja zahtijeva koordinaciju lokalnih, regionalnih i nacionalnih institucija te umrežavanje dionika – posebno u poljoprivredi - kroz moderne tehnologije i održivo korištenje prirodnih resursa, uz poštivanje lokalnih specifičnosti.

Grad Ilok, iako suočen s izazovima poput demografskog starenja, depopulacije, potrebe za većom mobilnošću, stvaranjem radnih mjesta, prilagodbom klimatskim promjenama i očuvanjem okoliša, posjeduje značajne razvojne potencijale.

Jedna od ključnih prednosti Iloka je njegov geografski položaj - na krajnjem istoku Hrvatske, na granici s nečlanicama Europske unije. Ta pozicija otvara brojne prilike za prekograničnu suradnju, trgovinu i logistiku, osobito u kontekstu širenja tržišta i razvoja gospodarskih aktivnosti.

Ilok se dodatno ističe svojim razvijenim vinogradarstvom i vinarstvom, koje predstavlja snažan temelj za jačanje lokalnog gospodarstva, ruralnog turizma i brendiranje grada kao vinske destinacije.

Poseban naglasak stavlja se na stavljanje u punu funkciju Poslovne zone Ilok, koja ima potencijal privući investicije i otvoriti dobro plaćena i stabilna radna mjesta, čime se stvaraju preduvjeti za ostanak mladih i povratak iseljenog stanovništva.

Tehnološki napredak i inovacije nude konkretna rješenja za izazove s kojima se Ilok suočava. Upravo zato je izrađen Provedbeni program Grada Iloka za razdoblje 2025.-2029., kojim se definiraju strateški ciljevi usmjereni na stvaranje kvalitetnijeg, održivog i perspektivnog života za sve građane.

# **6. Popis prioriteta djelovanja u području nadležnosti samoupravne jedinice s obrazloženjem njihova odabira**

Provedbenim programom Grada Iloka definiran je smjer razvoja Grada koji je usklađen sa strateškim razvojnim smjernicama na županijskoj razini, a time i s nacionalnim razvojnim politikama Republike Hrvatske. Na razini Vukovarsko-srijemske županije, temeljni strateški dokument je Plan razvoja Vukovarsko-srijemske županije za razdoblje 2021. - 2027. godine, koji predstavlja provedbeni okvir za ostvarenje ciljeva Nacionalne razvojne strategije Republike Hrvatske do 2030. godine.

Planom razvoja Vukovarsko-srijemske županije postavljeni su strateški ciljevi i prioriteti djelovanja koji se odnose na:

* jačanje konkurentnog i otpornog gospodarstva,
* podizanje kvalitete života i unaprjeđenje ljudskih potencijala,
* zelenu tranziciju i održivo upravljanje prostorom i resursima,
* ravnomjeran i uravnotežen teritorijalni razvoj.

Grad Ilok svoj Provedbeni program usmjerava na ostvarenje prioritetnih ciljeva i mjera Plana razvoja VSŽ, čime se osigurava povezanost lokalnih razvojnih potreba s razvojnim potencijalima šire zajednice. Na taj način doprinosi se cjelovitom razvoju Vukovarsko-srijemske županije, a istovremeno i realizaciji ciljeva Nacionalne razvojne strategije Republike Hrvatske do 2030. godine.

Sukladno Zakonu o potpomognutim područjima („Narodne novine“ 118/18), Grad Ilok u svom teritorijalnom obuhvatu pokriva područje s razvojnim posebnostima, što dodatno naglašava važnost ciljane provedbe mjera, aktivnosti i projekata usklađenih s prioritetima županijske i nacionalne razvojne politike.

Prioritet 1: Konkurentno i inovativno gospodarstvo

Grad Ilok usmjeren je na stvaranje povoljnog okruženja za poduzetništvo, inovacije i investicije - s posebnim naglaskom na razvoj ruralnih područja i održivu poljoprivredu.

Iako su infrastrukturna ulaganja važna, Grad Ilok u središte svojih politika stavlja građane jer bez njih infrastruktura gubi svrhu. Cilj je grad koji je siguran, prilagodljiv i održiv - mjesto kvalitetnog života.

Stavovi građana o kvaliteti života rezultat su njihovih osobnih okolnosti, ali i percepcije društva u kojem žive. Zato je stvaranje poticajnog i uključivog društvenog okruženja temelj za daljnji gospodarski razvoj.

Prioritet 2: Kvalitetno življenje i dostupne javne usluge

Ilok teži osigurati zdrav, aktivan i kvalitetan život – ne samo za svoje stanovnike, nego i kao primjer održivog razvoja na nacionalnoj razini.

Dugoročni razvoj Grada temelji se na:

* promicanju zdravlja i blagostanja za sve generacije,
* uključivom i kvalitetnom obrazovanju,
* poticanju cjeloživotnog učenja,
* jačanju društvene i socijalne infrastrukture,
* razvoju ljudskih resursa i pozitivnih demografskih trendova.

Sve to doprinosi ostvarenju vizije dostupnih javnih usluga i visokog standarda življenja za sve građane.

Prioritet 3: Održivo korištenje resursa i zaštita okoliša

U skladu s ciljevima zelene tranzicije i klimatske neutralnosti, Grad Ilok promiče:

* održivu potrošnju i proizvodnju,
* učinkovito korištenje resursa,
* energetsku učinkovitost,
* razvoj zelene infrastrukture i radnih mjesta,
* pristup osnovnim uslugama za sve građane.

Ovaj prioritet podržava ekološku odgovornost i pridonosi poboljšanju kvalitete života, smanjenju okolišnih troškova i zaštiti prirodne baštine.

Prioritet 4: Održivo komunalno gospodarstvo

Komunalna infrastruktura temelj je svakodnevnog života i jedan od ključnih faktora društvene i teritorijalne kohezije. Njena kvaliteta izravno utječe na pristupačnost javnih, gospodarskih, zdravstvenih, kulturnih i turističkih sadržaja.

Grad Ilok prepoznaje komunalni sektor kao strateški razvojni segment, usklađen s nacionalnom strategijom pametne specijalizacije.

Ulaganjima u modernizaciju i razvoj komunalne infrastrukture – temeljenu na stvarnim potrebama zajednice – Grad želi:

* omogućiti učinkovito korištenje resursa,
* smanjiti buduće ekonomske i okolišne troškove,
* poticati obnovljive izvore i čistu energiju,
* poboljšati upravljanje otpadom i ukupnu kvalitetu okoliša.

# **7. Popis mjera za provedbu odabranih posebnih ciljeva s ključnim aktivnostima i pripadajućim pokazateljima rezultata**

**1. Mjera: Jačanje javne uprave i administracija** - Javna uprava predstavlja jedno od strateški važnih područja, a modernizacija javne uprave te pružanje brzih i pouzdanih javnih usluga nužni su sastavni dijelovi poticajne okoline i pretpostavka osiguranja boljeg životnog standarda svih stanovnika. Osnovni ciljevi projekta su optimizacija usluga i procesa javne uprave digitalizacijom sustava, a radi podizanje kvalitete javne usluge kroz unaprjeđenje elektroničke komunikacije. Provedba višenamjenskih razvojnih projekata te Muzejski depo.

Svrha: Doprinijet će se javnoj upravi, stvaranje i primjena znanja te poticanje ulaganja, inovacija i novih tehnologija.

Plan razvoja Vukovarsko-srijemske županije za razdoblje od 2021.-2027. godine

SC 11. Jačanje regionalne konkurentnosti

PC 11.2. Poboljšanje sustava održivog upravljanja razvojem i ulaganja u razvoj pametnih gradova i sela

Aktivnosti: 1.1. Jačanje ljudskih resursa u regionalnoj i lokalnoj samoupravi; 1.2. Izrađen proračun

Rok za provedbu mjere je svibanj 2029. godine.

Pokazatelj rezultata:

1. broj pripremljenih izvještaja o provedbi akata strateškog planiranja

Početna vrijednost: 2025. godine: 1

Ciljna vrijednost: 2026. godine: 1

Ciljna vrijednost: 2027. godine: 1

Ciljna vrijednost: 2028. godine: 1

Ciljna vrijednost: 2029. godine: 1

2. broj edukacija zaposlenika

Početna vrijednost: 2025. godine: 5

Ciljna vrijednost: 2026. godine: 5

Ciljna vrijednost: 2027. godine: 5

Ciljna vrijednost: 2028. godine: 5

Ciljna vrijednost: 2029. godine: 5

**2. Mjera: Unaprjeđenje uvjeta u sustavu odgoja i obrazovanja** - Svrha mjera je poboljšanje obrazovnih postignuća učenika i studenata, povećanje vremena koji učenici i studenti provode u učenju i nastavnom procesu, osiguravanje jednakih mogućnosti, poboljšanje dobrobiti učenika i studenata te njihovih obitelji. U cilju unapređivanja djelatnosti osnovnog i srednjeg odgoja i obrazovanja te studentskog standarda nastoje se osigurati bolji uvjeti za obrazovanje učenika i studenata kroz razne pomoći pri školovanju te sufinanciranje prijevoza učenika srednje škole, invalidnih osoba (djeca) s područja Grada Iloka. Osiguravanje kvalitete podrazumijeva sustavno preispitivanje obrazovanja kako bi se održala i poboljšala njegova kvaliteta, pravednost i učinkovitost. Grad Ilok u kontinuitetu nagrađuje studente i najuspješnije učenike, a tako će nastaviti i u sljedećim godinama. Grad dodjeljuje nagrade odlikašima, stipendije, sufinancira ekskurzije za socijalno ugrožene, kupnja radnih bilježnica za osnovnu školu, kupnja računala 5. razredima, edukacija mladih kroz Savjet mladih, edukacija seniora na IT. Određena je lokacija za izgradnju novog objekta predškolske ustanove Dječjeg vrtića Ilok. Potrebno je postojeću projektno-tehničku dokumentaciju uskladiti sa zakonskim okvirom i standardima, ishoditi građevinsku dozvolu te izgraditi vrtić. U planu je izgradnja dječjih igrališta te igraonice u zatvorenom.

Plan razvoja Vukovarsko-srijemske županije za razdoblje od 2021.-2027. godine

SC 2. Obrazovani i zaposleni ljudi

PC 2.2. Unaprjeđenje sustava odgoja i obrazovanja

Svrha: Promicati će se društvena uključenost te stvaranje motivacije za cjeloživotno obrazovanje.

Aktivnost: 2.1. Provedba aktivnosti koje osiguravaju bolje uvjete u sustavu odgoja, obrazovanja i tehničke kulture, 2.2. dodjela stipendija za visoko i srednjoškolsko obrazovanje; 2.3. izgradnja zgrade dječjeg vrtića

Rok za provedbu mjere je svibanj 2029. godine.

Pokazatelj rezultata:

1. ukupan broj učenika

Početna vrijednost: 2025. godine: 351

Ciljna vrijednost: 2026. godine: 351

Ciljna vrijednost: 2027. godine: 351

Ciljna vrijednost: 2028. godine: 351

Ciljna vrijednost: 2029. godine: 351

2. broj sufinancirane nabave računala

Početna vrijednost: 2025. godine: 15

Ciljna vrijednost: 2026. godine: 15

Ciljna vrijednost: 2027. godine: 15

Ciljna vrijednost: 2028. godine: 15

Ciljna vrijednost: 2029. godine: 15

3. broj studenata - stipendista

Početna vrijednost: 2025. godine: 24

Ciljna vrijednost: 2026. godine: 24

Ciljna vrijednost: 2027. godine: 24

Ciljna vrijednost: 2028. godine: 24

Ciljna vrijednost: 2029. godine: 24

4. ukupan broj upisane djece u predškolsku ustanovu

Početna vrijednost: 2025. godine: 152

Ciljna vrijednost: 2026. godine: 152

Ciljna vrijednost: 2027. godine: 152

Ciljna vrijednost: 2028. godine: 152

Ciljna vrijednost: 2029. godine: 152

5. broj izgrađenih objekata predškolskog sustava

Početna vrijednost: 2025. godine: 0

Ciljna vrijednost: 2026. godine: 0

Ciljna vrijednost: 2027. godine: 0

Ciljna vrijednost: 2028. godine: 0

Ciljna vrijednost: 2029. godine: 1

**3. Mjera: Zaštita kulturne baštine i poticanje kulturnog stvaralaštva** - Kroz mjeru se nastoji poticati i promicati kulture i umjetničko izražavanje, razvoj kreativnosti i opće poboljšanje kvalitete življenja. Sufinanciranje redovne aktivnosti udruga u kulturi te osiguranje preduvjeta za kvalitetno obavljanje i funkcioniranje djelovanja udruga. Proračunski korisnici su Gradska knjižnica i čitaonica Ilok te Muzej grada Iloka. Projekt iz područja kulture su investicije Muzeja grada Iloka. Mjerom su obuhvaćeni svi oblici poticanja i promicanja religije što pridonose razvitku i unapređenju religijskog života Grada Iloka kao i na pomoći vjerskim zajednicama. Grad Ilok sufinancira aktivnosti Matice Slovačke, Nacionalnih vijeća, Dani MO Mohovo - Mamut fest, Dani MO Šarengrad - Petrovo, Dani MO Bapska - Schmidtovi dani, Manifestacija u kulturi Festival glumca, „Iločka berba grožđa“, Festival traminca, kazališne predstave, koncerti različite vrste glazbe i koncerti glazbenih osnovnih škola. Planira se nastavak arheoloških istraživanja na lokalitetu Gradac u Bapskoj i obnova tvrđave u Šarengradu.

Svrha: Podizanje kvalitete života te socijalne solidarnosti i odgovornosti.

Plan razvoja Vukovarsko-srijemske županije za razdoblje od 2021.-2027. godine

SC1. Konkurentno i inovativno gospodarstvo

PC 1.3. Razvoj i unaprjeđenje održivog turizma i kulture

Aktivnost: 3.1. Promicanje kulture i kulturnih sadržaja; 3.2. Jačanje kapaciteta ključnih subjekata u kulturi i turizmu

Rok za provedbu mjere je svibanj 2029. godine.

Pokazatelj rezultata:

1. broj organiziranih kulturnih manifestacija

Početna vrijednost: 2025. godine: 7

Ciljna vrijednost: 2026. godine: 7

Ciljna vrijednost: 2027. godine: 7

Ciljna vrijednost: 2028. godine: 7

Ciljna vrijednost: 2029. godine: 7

2. broj sufinanciranih udruga u kulturi

Početna vrijednost: 2025. godine: 7

Ciljna vrijednost: 2026. godine: 7

Ciljna vrijednost: 2027. godine: 7

Ciljna vrijednost: 2028. godine: 7

Ciljna vrijednost: 2029. godine: 7

 **4. Mjera: Poticanje razvoja sporta** - Poticanje sporta skrbi o sportašima te o suradnji s sportskim organizacijama u svrhu zajedničkog poticanja sportskih aktivnosti te potiče projekte bavljenja sportskom rekreacijom radi očuvanja i unapređenja zdravlja građana svih dobnih skupina na lokalnoj razini. Mjera nastoji poticati i promicati sport na području Grada Iloka te sportskim udrugama pomaže putem tekućih donacija. Organiziraju se sportske aktivnosti mladih, izmještanje i izgradnja stadiona Fruškogorac, postavljanje semafora, obnova svlačionice NK Mohovo, postavljanje rasvjete NK Hajduk Bapska.

Svrha: Poticanja lokalnog sporta te sufinanciranje sportskih programa

Plan razvoja Vukovarsko-srijemske županije za razdoblje od 2021.-2027. godine

SC 3. Zdrav, aktivan i kvalitetan život

PC 3.1. Unaprjeđenje sustava sporta i promocija aktivnog življenja

Aktivnost: 4.1. Poticanje razvoja sporta i rekreacije; 4.2. Obnova i izgradnja sportske infrastrukture

Rok za provedbu mjere je svibanj 2029. godine.

Pokazatelj rezultata:

1. broj sportskih klubova koji primaju subvenciju za rad

Početna vrijednost: 2025. godine: 10

Ciljna vrijednost: 2026. godine: 10

Ciljna vrijednost: 2027. godine: 10

Ciljna vrijednost: 2028. godine: 10

Ciljna vrijednost: 2029. godine: 10

2. broj projekata opremanja i obnove sportske infrastrukture

Početna vrijednost: 2025. godine: 0

Ciljna vrijednost: 2026. godine: 1

Ciljna vrijednost: 2027. godine: 1

Ciljna vrijednost: 2028. godine: 1

Ciljna vrijednost: 2029. godine: 1

**5. Mjera: Unaprjeđenje uvjeta života mladih obitelji te unaprjeđenje uvjeta života sudionika u sustavu socijalne skrbi** – Grad Ilok nastoji svojim stanovnicima u socijalnoj potrebi, slabijeg imovinskog stanja osigurati troškove stanovanja te troškove za ogrjev i pomoći putem tekućih donacija. Ovom mjerom osiguravaju se sredstva za potpore za novorođenu djecu, provedbu projekta Zaželi, naknade za opremanje novorođenog djeteta, humanitarna djelatnost Crvenog križa, sufinanciranje prijevoza učenika i umirovljenika, a u cilju demografske obnove stanovništva. Također se sufinancira i primarna zdravstvena zaštita, troškovi liječnika specijalista te troškovi deratizacije i dezinsekcije. Planiran je pronalazak prostora za djelovanje udruge Leptirići.

Svrha: Podizanje kvalitete života te socijalne solidarnosti i odgovornosti.

Plan razvoja Vukovarsko-srijemske županije za razdoblje od 2021.-2027. godine

SC 4. Demografska revitalizacija i bolji položaj obitelji

PC 4.1. Stvaranje uvjeta za demografsku revitalizaciju

Aktivnost: 5.1. Dodijeljene potpore za kupovinu prve nekretnine; 5.2. dodjela potpora za novorođeno dijete; 5.3. pružanje skrbi nemoćnima te osmišljavanje i provedba programa za djecu, mlade i osobe treće životne dobi

Rok za provedbu mjere je svibanj 2029. godine.

Pokazatelj rezultata:

1. broj dodijeljenih potpora za kupnju prve nekretnine

Početna vrijednost: 2025. godine: 5

Ciljna vrijednost: 2026. godine: 5

Ciljna vrijednost: 2027. godine: 5

Ciljna vrijednost: 2028. godine: 5

Ciljna vrijednost: 2029. godine: 5

2. broj dodijeljenih potpora za novorođenčad

Početna vrijednost: 2025. godine: 50

Ciljna vrijednost: 2026. godine: 50

Ciljna vrijednost: 2027. godine: 50

Ciljna vrijednost: 2028. godine: 50

Ciljna vrijednost: 2029. godine: 50

3. broj provedenih projekata i aktivnosti namijenjenih djeci, mladima i osobama starije životne dobi

Početna vrijednost: 2025. godine: 2

Ciljna vrijednost: 2026. godine: 2

Ciljna vrijednost: 2027. godine: 2

Ciljna vrijednost: 2028. godine: 2

Ciljna vrijednost: 2029. godine: 2

**6. Mjera: Stvaranje preduvjeta za kontinuirani gospodarski razvoj** - Mjera se odnosi na poticanje gospodarstva, poljoprivrede te poduzetničkog okruženja. Grad dodjeljuje Program potpora u poljoprivredi korisnicima na području Grada, Program poticaja razvoja gospodarstva i smanjenja nezaposlenosti za područje Grada Iloka te sufinancira rad LAG-a Srijem i FLAG-a kroz članarinu.

Svrha: Poticati će na razvoj poduzetništva i gospodarstva te održivog razvoj poljoprivrede

Plan razvoja Vukovarsko-srijemske županije za razdoblje od 2021.-2027. godine

SC 7. Samodostatnost u hrani i razvoj biogospodarstva

PC 7.1. Povećanje konkurentnosti, otpornosti i održivosti poljoprivrede i prehrambeno-prerađivačkog sektora

Aktivnost: 6.1. Aktivnosti vezane za poticanje razvoja poduzetništva i gospodarstva; 6.2. Podrška radu lokalnih akcijskih grupa i lokalnih akcijskih grupa u ribarstvu

Rok za provedbu mjere je svibanj 2029. godine.

Pokazatelj rezultata:

1. broj dodijeljenih potpora poljoprivrednicima i gospodarstvenicima

Početna vrijednost: 2025. godine: 55

Ciljna vrijednost: 2026. godine: 55

Ciljna vrijednost: 2027. godine: 55

Ciljna vrijednost: 2028. godine: 55

Ciljna vrijednost: 2029. godine: 55

2. članarina LAG Srijem

Početna vrijednost: 2025. godine: 1

Ciljna vrijednost: 2026. godine: 1

Ciljna vrijednost: 2027. godine: 1

Ciljna vrijednost: 2028. godine: 1

Ciljna vrijednost: 2029. godine: 1

**7. Mjera: Održavanje i izgradnja komunalne infrastrukture** - Mjerom se nastoji održavati komunalna infrastruktura, kroz komunalne djelatnosti, održavanje cesta i nogostupa, javne rasvjete, javnih zelenih površina, vodovodne mreže, poljskih putova, divljih deponija, reciklažnog dvorišta, zimska služba te javni radovi pod komunalnom djelatnošću na području Grada Iloka koje su za dobrobiti svih mještana. Također, svrha ove mjere je poticati izgradnju objekata komunalne infrastrukture kako bi bili u funkcionalnoj ispravnosti, odnosno izgradnja parkovne infrastrukture, građevinski objekti uređenje groblja te sanacija klizišta.

Plan razvoja Vukovarsko-srijemske županije za razdoblje od 2021.-2027. godine

SC 8. Održiva mobilnost

PC 8.1. Poboljšanje prometne povezanosti, povezane i ostale infrastrukture

Svrha: Trajno i kvalitetno obavljanje komunalnih djelatnosti na načelima održivog razvoja, te održavanje komunalnih objekata i uređaja u stanju funkcionalne sposobnosti

Aktivnost: 7.1. Održavanje javnih zelenih površina; 7.2. Održavanje javne rasvjete; 7.3. Unaprjeđenje komunalne infrastrukture; 7.4. Održavanje cesta

Rok za provedbu mjere je svibanj 2029. godine.

Pokazatelj rezultata:

1. održavanje javnih zelenih površina u m2

Početna vrijednost: 2025. godine: 190.000,00

Ciljna vrijednost: 2026. godine: 190.000,00

Ciljna vrijednost: 2027. godine: 190.000,00

Ciljna vrijednost: 2028. godine: 190.000,00

Ciljna vrijednost: 2029. godine: 190.000,00

2. ugovor s izvođačem radova

Početna vrijednost: 2025. godine: 1

Ciljna vrijednost: 2026. godine: 1

Ciljna vrijednost: 2027. godine: 1

Ciljna vrijednost: 2028. godine: 1

Ciljna vrijednost: 2029. godine: 1

3. broj projekata unaprjeđenja komunalne infrastrukture

Početna vrijednost: 2025. godine: 1

Ciljna vrijednost: 2026. godine: 1

Ciljna vrijednost: 2027. godine: 1

Ciljna vrijednost: 2028. godine: 1

Ciljna vrijednost: 2029. godine: 1

4. duljina nerazvrstanih cesta i drugih javnih površina u km2

Početna vrijednost: 2025. godine: 2,7

Ciljna vrijednost: 2026. godine: 2,7

Ciljna vrijednost: 2027. godine: 2,7

Ciljna vrijednost: 2028. godine: 2,7

Ciljna vrijednost: 2029. godine: 2,7

**8. Mjera: Unaprjeđenje sustava vatrogastva i civilne zaštite** - Mjera nastoji osigurati postupnu i kontinuiranu izgradnju sustava civilne zaštite koji će osigurati najvišu razinu spremnosti za provedbu zadaća zaštite i spašavanja stanovništva i materijalnih dobara na području Grada Iloka. Temeljne zadaće sustava zaštite i spašavanja su prosudba mogućih ugrožavanja i posljedica, planiranje i pripravnost za reagiranje, reagiranje u zaštiti i spašavanju u slučaju katastrofa i većih nesreća te poduzimanje potrebnih aktivnosti i mjera za otklanjanje posljedica radi žurne normalizacije života na području na kojem je događaj nastao. Grad Ilok financira rad Javne vatrogasne postrojbe Ilok, Crveni križ Gradsko društvo crveni križ Ilok, HGSS.

Svrha: Poticati će se sustav zaštite i spašavanja te pružanje vatrogasne i civilne zaštite

Plan razvoja Vukovarsko-srijemske županije za razdoblje od 2021.-2027. godine

SC 5. Sigurnost za stabilan razvoj

PC 5.1. Unaprjeđenje sustava za jačanje otpornosti na krize

Aktivnost: 8.1. Aktivnosti vezane za pružanje vatrogasne i civilne zaštite; 8.2. Organizacija i redovan rad sustava zaštite i spašavanja na području samoupravne jedinice

Rok za provedbu mjere je svibanj 2029. godine.

Pokazatelj rezultata:

1. broj izgrađenih vatrogasnih domova

Početna vrijednost: 2025. godine: 0

Ciljna vrijednost: 2026. godine: 0

Ciljna vrijednost: 2027. godine: 0

Ciljna vrijednost: 2028. godine: 1

Ciljna vrijednost: 2029. godine: 0

2. broj pripadnika sustava civilne zaštite

Početna vrijednost: 2025. godine: 26

Ciljna vrijednost: 2026. godine: 26

Ciljna vrijednost: 2027. godine: 26

Ciljna vrijednost: 2028. godine: 26

Ciljna vrijednost: 2029. godine: 26

**9. Mjera: Uređenje naselja i stanovanja** - Svrha ove mjere je uređenje i opremanje s ciljem unaprjeđivanja uvjeta za kvalitetniji život. Planira se nastavak uređenja Kurije – Centar za posjetitelje te kulturno povijesna cjelina grada Iloka Citadela. Također, uređenje Kapele Sv. Rok (katoličko groblje) te nastavak Spomenika braniteljima. Cilj je porast očekivanog broja posjeta mjestima kulturne i prirodne baštine i znamenitostima koja primaju potporu. Izrada projektne dokumentacije za izgradnju Hrvatskog doma i uređenje Dunavca.

Plan razvoja Vukovarsko-srijemske županije za razdoblje od 2021.-2027. godine

SC 1. Konkurentno i inovativno gospodarstvo

PC 1.3. Razvoj i unaprjeđenje održivog turizma i kulture

Svrha: Poticati društveni i gospodarski razvoj, razvoj u području okoliša, kulture i sigurnosti

Aktivnosti: 9.1. Unaprjeđenje i energetska obnova objekata javne namjene

Rok za provedbu mjere je svibanj 2029. godine.

Pokazatelj rezultata:

1. broj sufinanciranih projekata

Početna vrijednost: 2025. godine: 2

Ciljna vrijednost: 2026. godine: 4

Ciljna vrijednost: 2027. godine: 4

Ciljna vrijednost: 2028. godine: 4

Ciljna vrijednost: 2029. godine: 4

**10. Mjera: Jačanje razvoja lokalne zajednice u ruralnome prostoru** - Namjera mjere je omogućiti potrebne uvjete i potporu projektima koji grade socijalnu povezanost i održiv razvoj urbanih i prigradskih cjelina, jačajući pritom kulturne sadržaje, društvenu infrastrukturu i duh solidarnosti među stanovnicima. Dugoročno se teži izgradnji otvorene i aktivne zajednice u kojoj svatko ima priliku biti sudionik u oblikovanju društvenog života, čuvanju vrijedne baštine i razvoju inicijativa koje osnažuju identitet i vitalnost Grada Iloka.

Plan razvoja Vukovarsko-srijemske županije za razdoblje od 2021.-2027. godine

SC 11. Jačanje regionalne konkurentnosti

PC 11.2. Poboljšanje sustava održivog upravljanja razvojem i ulaganja u razvoj pametnih gradova i sela

Svrha: Stvaranje preduvjeta za dobru kvalitetu života u ruralnim područjima, pružanje atraktivnog ambijenta za mlade obitelji, čime bi se zaustavila depopulacija i osigurala dugoročna održivost ruralnih područja

Aktivnosti: 10.1. Poticanje zapošljavanja stručnog kadra u ruralnim područjima

Rok za provedbu mjere je svibanj 2029. godine.

Pokazatelj rezultata:

1. Broj zaposlenika grada Iloka

Početna vrijednost: 2025. godine: 14

Ciljna vrijednost: 2026. godine: 14

Ciljna vrijednost: 2027. godine: 14

Ciljna vrijednost: 2028. godine: 14

Ciljna vrijednost: 2029. godine: 14

# **8. Okvir za praćenje i izvještavanje**

Praćenje i izvještavanje o provedbi akta strateškog planiranja od značaja za jedinice lokalne samouprave sastavni je dio procesa strateškog planiranja. Praćenje provedbe akata strateškog planiranja obuhvaća proces prikupljanja, analize i usporedbe kojima se sustavno prati uspješnost provedbe mjera akta strateškog planiranja. Izvještavanje o provedbi akta strateškog planiranja proces je pružanja pravovremenih i relevantnih informacija ključnim nositeljima strateškog planiranja na razini JLS te široj javnosti o statusu provedbe strateškog akta.

## 8.1. Praćenje i izvještavanje

Za provedbu ovoga Provedbenog programa te za praćenje i izvještavanje o provedbi nadležan je Grad Ilok na čelu s gradonačelnicom kao odgovornom osobom. Grad Ilok koordinira proces koji za cilj ima provedbu mjera usmjerenih dostizanju strateških ciljeva te ispunjenju vizije. Gradonačelnica će u suradnji s lokalnim koordinatorom i jedinstvenim upravnim odjelom pratiti provedbu Programa te izvještavati prema nadležnim tijelima. Odgovorna je za redovno izvještavanje o provedbi Provedbenog programa i uspješnosti zadanih ciljeva. Na godišnjoj osnovi, krajem svake kalendarske godine, a najkasnije do 30. prosinca revidirati će se Provedbeni program Grada Iloka. Sva izvješća o aktivnostima praćenja i izvještavanja Provedbenog programa koje Grad Ilok provodi, biti će objavljena na službenim internetskim stranicama Grada Iloka (<https://www.ilok.hr/>).

Ciljevi praćenja i izvještavanja su sljedeći:

- sustavno praćenje uspješnosti provedbe mjera akta strateškog planiranja

- učinkovito upravljanje provedbom akta strateškog planiranja i kontinuirano unapređivanje javne politike korištenjem rezultata praćenja i izvješćivanja

- pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i revizije akta strateškog planiranja kroz analizu učinka, ishoda i rezultata provedenih mjera

- utvrđivanje nenamjernih pozitivnih i negativnih posljedica provedbe akta strateškog planiranja

- povezivanje politike, programa, prioriteta, mjera i razvojnih projekata

- osiguranje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.

Rokovi i postupci praćenja i izvještavanja o provedbi Provedbenog programa JLS-a propisani su **Pravilnik o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (**NN 44/2023). Izvješće se podnosi nadležnim tijelima do 15. veljače za prethodnu godinu.

Proces praćenja i izvještavanja uključuje sljedeće korake u cilju provedbe praćenja i izvještavanja o strateškom planiranju:

1. Uspostava institucionalnog okvira za praćenje uspješnosti provedbe

2. Identifikacija zahtjeva praćenja

3. Uspostava mreže osoba za praćenje

4. Izvještavanje o rezultatima; identifikacija mogućih problema

5. Pokretanje preventivnih mjera rješavanja problema

6. Ispunjavanje službenih zahtjeva izvješćivanja

**PRILOZI**

PRILOG 1 Prikaz Provedbenog program Grada Iloka za razdoblje 2025.-2029. godine